kardosdrur/scandi-wiki huggingface dataset:
Pladejakke

En pladejakke er en rustningsdel i form af en torsobeskyttelse, der består af metalplader, som er syet eller nittet på indersiden af en stof- eller læder klædningsdragt. Pladejakken har en ganske kort optræden i History of European Armour gennem overgangrustningens æra, under en sektion om det 14. århundrede. Pladejakken blev normalt båret uden over en brynje og sammen med en hjelm.

Konstruktion 
Antallet af plader strækker sig fra 8-10 plader til flere hundrede, alt afhængig af deres størrelse. Pladerne overlapper, men ikke så det hindrer bærerens bevægelse – selv i kamp. Pladejakken minder meget om andre typer af rustninger som f.eks. lamelrustning, skælrustning og brigandinen. I forhold til skælrustning, som har plader på ydersiden, eller splintrustning, hvor pladerne kan sidde både udvendigt og indvendigt, har en pladejakke altid pladerne indvendigt i selve rustningens fundament. Pladejakken adskiller sig mest fra brigandinen pga. de noget større plader. Der er dog mange forskellige udformninger af begge type rustninger, hvor der næsten ikke vil være nogen synlige forskelle.

Visby rustning 
Pladejakken er kendt blandt de historiske re-enactors som "Visby rustning" pga. de arkæologiske fund af netop denne type rustning i Visby, Sverige. 
En af de bedste kilder om pladejakken er massegravene fra slaget ved Visby. Visby pladejakkerne består af mellem 8 og 600 separate plader, der er fastgjort til en bagbeklædning af stof eller læder. 
Massegravene fra et slag i 1361 har afkastet et enormt antal af intakte rustningsfund, som inkluderer 24 bestemte mønstre af pladejakke stilarter. Mange af disse var ældre stilarter, der mindede meget om den tidligere brugte pansrede overkofte.

Rustning
Rupert's Land

Rupert's Land var et territorium bestående af store dele af, hvad der i dag er Canada. Det var ejet af Hudson's Bay Company i 200 år. Fra 1670 til 1870. 

Canadas geografi
Canadas historie
Forhenværende britiske kolonier
Liste over generation III-Pokémon

Den tredje generation (generation III) af Pokémon-franchisen introducerede 135 fiktive arter i de japanske Game Boy Advance-spil Pokémon Ruby og Sapphire fra 2002. Nogle Pokémon fra denne generation så som blaziken og wynaut var tidligere blevet introduceret i TV-serien, inden spillene var udkommet.

Den følgende liste beskriver de 135 Pokémon fra generation II i samme rækkefølge som spillets National Pokédex. Den første Pokémon, Treecko, er nummer 252 og den sidste, Deoxys, er nummer 386. Alternative former, som ændrer Pokémonernes type er inkluderet. Megaudviklinger og regionalle former er på siden for den generation, som de blev introduceret i.

Liste over Pokémon

Referencer 

Pokémon
Figurer fra Pokémon
Ny Granada

Ny Granada (på spansk Nueva Granada eller Nuevo Reino de Granada) var navnet på det spanske koloniale territorium i det nordlige Sydamerika i perioden 1550 til 1717. Dette territorium dækker stort set kun områder, som i dag tilhører Colombia. Hovedstaden i Ny Granada var Santa Fé de Bogotá og territoriet blev styret af en Audiencia i Santa Fe de Bogotá. Efter 1717 blev territoriet en del af Vicekongedømmet Ny Granada.

Forhenværende spanske kolonier
 
Colombias historie
Ecuador
Vigo Andersen (fodboldspiller)

Vigo Carl Andersen (født 30. juli 1884 på Frederiksberg, død 18. september 1949 i København) var en dansk fodboldmålmand.

Vigo Andersen var ungdomspiller i ØB og kom til B 93 som senior, hvor han spillede ni kampe i 1905-1906.

Vigo Andersen vandt guldmedalje med det uofficielle danske hold (bestående af spillere fra KBU) i OL 1906. I den første kamp blev Smyrna besejret 5-1. I finalen førte Danmark 9-0 ved pausen over Athen, der herefter opgav. Han var blevet det danske holds målmand i stedet for Ludvig Drescher (KB), der havde meldt afbud til nogle internationale kampe i protest mod udtagelserne, hvorpå DBU havde idømt ham et års karantæne.

Referencer

Eksterne henvisninger 
 
B93s spillerprofiler

Fodboldspillere fra Danmark
Fodboldspillere fra B.93
Olympiske mestre fra Danmark
Personer fra Frederiksberg
Olympiske fodboldspillere fra Danmark
Deltagere for Danmark ved de olympiske mellemlege 1906
Fodboldspillere under de olympiske mellemlege 1906
Anders Andersen (flertydig)

Der er flere personer ved navn Anders Andersen:

Politikere 
 Anders Adam Andersen – dansk lærer og politiker. Medlem af Folketinget (Venstre) (1866-?)
 Anders Laurtis Andersen – dansk gårdejer og politiker. Medlem af Landstinget (Det Radikale Venstre) (1868-1915)
 Anders Andersen (politiker, 1870-1936) – dansk gårdejer og politiker. Medlem af Folketinget (Venstrereformpartiet)
 Anders Poul Andersen – dansk redaktør og politiker. Medlem af Folketinget (Højre) (1878-1944)
 Anders Andersen (borgmester) – dansk politiker for Socialdemokraterne (1901-1969)
 Anders Andersen – dansk politiker for Venstre (1912-2006)

Sportsfolk 
 Anders Andersen (bryder) – dansk bryder (Anders Peter Andersen, 1882-1961)
 Anders Hartington Andersen – dansk maratonløber (1907-1996)

Andre 
 Anders Andersen-Lundby – dansk landskabsmaler (1841-1923)
 Anders W. Andersen – dansk modstandsmand (1924–1943)
Knud Hansen (fodboldspiller)

Knud Hansen var en dansk fodboldspiller.
Han blev udtaget til det danske landshold, der vandt sølvmedalje ved OL 1908. Selvom han var udtaget til landsholdet, spillede han ikke nogen kampe på holdet. Han spillede klubfodbold i Boldklubben Olympia.

Tjek fødsels- og dødsår
Fodboldspillere fra Boldklubben Olympia
Fodboldspillere ved sommer-OL 1908
Deltagere for Danmark ved sommer-OL 1908
Olympiske fodboldspillere fra Danmark
Olympiske sølvmedaljevindere fra Danmark
Danskere i 1900-tallet
Magnus Bech

Magnus Bech (egentlig Bæch) (født 8. december 1889 i Frederikshavn, død 4. oktober 1940 i København) var en dansk maskinist og fodboldspiller.

Magnus Bech debuterede som 17-årig på B.93's førstehold i oktober 1907 efter afbud fra Ove Palsby og bed sig med det samme fast på holdet.
Han var dermed med til at vinde KBU-mesterskabet 1907/1908 og spillede i alt 20 kampe som angriber/fløjhalf for klubben i perioden 1907-1910.

Magnus Bech blev udtaget til OL-holdet i 1908, hvor han sad på reservebænken i London. Det lykkedes ham aldrig at få nogen landskamp, selvom han var udtaget til landsholdet.

Referencer

Eksterne henvisninger 
 B93s spillerprofiler

Fodboldspillere fra Danmark
Fodboldspillere fra B.93
Personer fra Frederikshavn
Olympiske sølvmedaljevindere fra Danmark
Fodboldspillere ved sommer-OL 1908
Olympiske fodboldspillere fra Danmark
Deltagere for Danmark ved sommer-OL 1908
Carlos Ruiz Zafón

Carlos Ruiz Zafón (født 25. september 1964 i Barcelona, død 19. juni 2020 i Los Angeles) var en spansk romanforfatter, der fra 1993 boede i Los Angeles, hvor han brugte en årrække på at skrive, mens han arbejdede på sin karriere som forfatter.

I 2001 udgav han romanen La sombra del viento (Vindens Skygge), som er oversat til 45 forskellige sprog og er en monumental bestseller i Spanien, ligesom den blev belønnet med den amerikanske litteraturpris The Barry Award 2005 i kategorien Bedste debutroman.

I 2009 udgav han El juego del ángel (Englens Spil), hvis handling er sat til at foregå før La sombra del viento.

Carlos Ruiz Zafón er blevet sammenlignet med både Umberto Eco og Charles Dickens.

Referencer

Eksterne henvisninger 

Romanforfattere fra Spanien
Manuskriptforfattere
Personer fra Barcelona
Hjalmar Christoffersen

Hjalmar Johan Christoffersen (1. december 1889 i København – 28. december 1966 i København) var en dansk fodboldspiller, som har spillet en landskamp for Danmark. 

Rasmussen vandt sølvmedalje ved OL 1908 i London. Han spillede en af det danske holds fire kampe i turneringen; kvartfinalen mod Norge hvor Danmark vandt 8-0. Det blev hans eneste landskamp i karrieren.

I sin klubkarriere spillede Christoffersen innerwing i ØB og Frem.

Eksterne Henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Fodboldspillere fra Østerbros Boldklub
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1912
Axel Dyrberg

Jens Axel Dyrberg (9. november 1889 i København– 21. december 1971) var en dansk fodboldspiller. 

Dyrberg blev udtaget til det danske landshold, der vandt sølvmedalje ved OL 1908. Selvom han var udtaget til landsholdet, spillede han ikke nogen kampe på holdet og da han ikke kom på banen og spillede, modtog han efter datidens regler ikke nogen sølvmedalje.  Han spillede klubfodbold i B 1903.

Fodboldspillere fra B 1903
Personer fra København
Viggo Malmqvist

Viggo Anders Frederik Malmquist (5. januar 1892 i København - 18. juli 1913 i København) var en dansk elektriker og fodboldspiller. Han var udtaget til den danske trup som vandt sølvmedalje ved OL 1912. Han var med i Stockholm, men blev ikke benyttet og da han ikke kom på banen og spillede, modtog han efter datidens regler ikke nogen sølvmedalje. Han opnåede aldrig senere at komme på landsholdet.

Viggo Malmquist kom på 1. holdet i B.93 som 18-årig i 1910 og var samme år med til at vinde KBU’s første pokalturnering. Han spillede 28 kampe og scorede fem mål som venstre innerwing og senere halfback. Han spillede for klubben til sin død i 1913, kun 21 år gammel.

Han er begravet på Garnisons Kirkegård, men gravsted er siden blev nedlagt.

Eksterne henvisninger 
 B93s spillerprofiler
 Slutrundetrupper 1908-2010 – DBU 

Fodboldspillere fra Danmark
Fodboldspillere fra B.93
Personer fra København
Deltagere for Danmark ved sommer-OL 1912
Axel Petersen (fodboldspiller)

Axel Karl Petersen (10. december 1887 i København – 20. december 1968 i København) var en dansk fodboldspiller, som har spillet to landskampe for Danmark. 

Petersen debuterade i en venskabskamp mod England 1911 på QPRs hjemmebane Park Royal i London. Året efter vandt han sølvmedalje med Danmark ved OL 1912 i Stockholm. 
Han spillede en af det danske holds fire kampe i turneringen; kvartfinalen mod Norge hvor Danmark vandt 7-0. Det blev hans sidste landskamp i karrieren.

I sin klubkarriere spillede Petersen højre wing i Frem og gjorde det så godt på denne plads i flere år, at han fik tilnavnet "Fin i Kanten"

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København
Olympiske sølvmedaljevindere fra Danmark
Deltagere for Danmark ved sommer-OL 1912
Vortekaktus

Vortekaktus (Mammillaria) er en af de største kaktusfamilier med pt. 171 kendte arter og varieteter.

Hos nogle vortekaktus virker tornene ofte som en persienne. I tørkeperioder skrumper vorterne ind og tornene ligger tæt mod hinanden. Efter vandoptagelse svulmer vorterne op igen og solens lys kan igen trænge ind til planten.

Sukkulenter
Kaktus-familien
Else Margrethe Sehested

Else Margrethe Sehested (1708 – 26. december 1775 på Villestrup) blev gift med Werner Rosenkrantz 1737. 1763 modtog de begge ordenen l'union parfaite.

Slægten Rosenkrantz
Else Margrethe
Modtagere af l'union parfaite
Danskere i 1700-tallet
Torsten Buchsteiner

Torsten Buchsteiner (født 18. april 1964 i Hamburg) er en tysk film- og teaterskuespiller, og dramatiker.

Liv og karriere 
Torsten Buchsteiner har som skuespiller medvirket i en lang række teater-, film- og tv-produktioner i Tyskland – blandt andet på Deutsches Theater Berlin, Schiller Theater og Freie Volksbühne. Sideløbende med skuespilkarrieren fungerer han som dramatiker. Han debuterede som dramatiker med stykket Spieler i 2001, og siden fulgte Tango sólo i 2005. I 2005 modtog han desuden Else Lasker Schüler Dramatikerpreis samt juryens pris ved St. Galler Autorentage for Nordøst. Nordøst fik premiere i 2006 i Stockholm og har siden været opført i blandt andet Tyskland, Østrig, Polen, Tjekkiet, Grækenland, Finland og Schweiz. 
I 2008 har Torsten Buchsteiner premiere på radiodramaet Krieger.

Eksterne henvisninger 
 
 Homepage af Torsten Buchsteiner
 Interview i Fyns Amts Avis.

Skuespillere fra Tyskland
Dramatikere fra Tyskland
Personer fra Hamborg
Malfred Hanssen

Malfred Hanssen er en norsk violinist, som arbejder som førsteamanuensis med Universitetet i Tromsø. Han debuterede den 9. september 1969 i Universitetets Aula i Oslo, i duet med pianistinden Eva Knardahl.

Han modtog i 2001 kulturprisen Nordlysprisen under Nordlysfestivalen i Tromsø, og i 2006 modtog han sammen med førstelektor Marianne Aars formidlingsprisen fra deres arbejdsgiver, Høgskolen i Tromsø. Prisen fik han fordi han i løbet af studieåret 2005/2006 havde optrådt som solist på syv offentlige koncerter i hele Nordnorge, med et meget varieret og krævende repertoire. Hanssen arrangerede desuden også kurser og seminarer, da han selv var instruktør, solist og dirigent.

Kilder 

Tjek fødselsår
Musikere fra Norge
Nordlysprisen

Nordlysprisen er en norsk kulturpris som uddeles af avisen Nordlys under Nordlysfestivalen i Tromsø. Den blev uddelt for første gang i 1989, og derefter hvert år. I 2008 var prisen på 50 000 norske kroner.

Prisvindere
1989 Håkon Stødle
1990 Paul Wåhlberg
1991 Tori Stødle
1992 Tove Karoline Knutsen
1993 Arne Dagsvik
1994 Mari Boine
1995 Bjørn Andor Drage
1996 Bjarte Engeset
1997 Arne Bjørhei
1998 Henning Gravrok
1999 Geir Jensen
2000 Arvid Engegård
2001 Malfred Hanssen
2002 Knut Erik Sundquist
2003 Ingor Ánte Áilo Gaup
2004 Ola Bremnes
2005 Susanne Lundeng
2006 Jan Gunnar Hoff
2007 Anneli Drecker
2008 Ragnar Rasmussen
2009 Marianne Beate Kielland

Kulturpriser fra Norge
Etableret i 1989
Wei He

Wei He (kinesisk: 渭河, pinyin: Wèi Hé) er en flod i provinsen Shaanxi i det centrale Kina som løber fra vest til øst og ud i Den Gule Flods (Huang He) midterste løb. Floden er Huang Hes største biflod. 

Weidalen var en af kinesisk kultur tidligste vugger. Her lå hovedstæder og kulturelle nøglelsteder i en række dynastier, som Qin-, Han- og Tang-dynastierne.

Weis kilder er i amtet Weiyuan (渭源, som betyder «Weis kilde») i provinsen Gansu, mindre end 200 kilometer fra den Gule Flod ved Lanzhou. Men mens Huang He der svinger skarpt nordover for at slå sit store sving, løber Wei He 818 kilometer sydøst- og østover. Dens afvandingsområde er på 135.000 km². 

Millionbyen Xi'an er i dag den største by i Weidalen.

Vandløb i Kina
Shaanxi
Lone Leegaard

Lone Leegaard har fungeret som vært og researcher på programmer på DR, blandt andet Pest over Europa om Den sorte død, Fortid til salg og Mellem 2 verdenskrige.
Desuden har hun tilrettelagt Kronprinsparrets nye hjem om istandsættelsen af Frederik VIII's Palæ.
I 2006 vandt hun en international pris for programmet om polarforskeren Knud Rasmussen i DR2-serien Store danskere.

Om den sorte død har hun også skrevet bogen Europa i katastrofens tegn.

Leegaard er opvokset i Aalborg, er student fra Roskilde Amtsgymnasium og har tidligere haft studiejob som rundviser på Ny Carlsberg Glyptotek.
Hun er magister i klassisk arkæologi fra Københavns Universitet.

Leegaard skrev manuskript og instruerede filmen Rivalerne på racerbanen fra 2016.

Eksterne link

Henvisning 

Videnskabsformidlere fra Danmark
Arkæologer fra Danmark
Bucaspor

Bucaspor er en sportsklub i Izmir,Tyrkiet.Officielt grundlagt i 1928 og er først og fremmest kendt for sin fodboldafdeling.Fodboldlandshold har vundet det Tyrkiske 3.Division sidste år.Det nye stadion blev bygget i 2008.Navn Buca Arena.Farverne er gul og mørkeblå.

Kilder 
 Bold.dk

Fodboldklubber i Tyrkiet
Etableret i 1928
Izmir
Fanejede fodboldklubber
Lanzhou

Lanzhou, eller Lanchow, (udtales [län'jō']) er en by på præfekturniveau og hovedstaden i den kinesiske provins Gansu, beliggende i det centrala Kina ved Den Gule Flod (Huang He), i en højde af omkring 1.600 moh. Byen har 2,1 millioner indbyggere  på et areal af ca. 1.700 km². Lanzhou er også et vigtigt knudepunkt da den ligger strategisk mellem Tibet, Xinjiang, Mongoliet og det egentlige Kina. Byen har vigtige olieraffinaderier.

Myndigheder
Den lokale leder i Kinas kommunistiske parti er Li Rongcan. Borgmester er Zhang Jianping, pr. 2021.

Eksterne henvisninger
Julius Frandsen

Hans Julius Frandsen (17. juli 1859 i Dysted – 22. januar 1937) var gårdejer og politiker.

Frandsen var søn af gårdejer Niels Frandsen og hustru Maren f. Nansen. Han overtog en gård i Nørre Tvede 1882, sognerådsmedlem i Toksværd Sogn 1888-1900, sognerådsformand 1891-97, Folketingsmand (Venstrereformpartiet) for Næstvedkredsen 1897-1906, medlem af Landstinget 1908-28, i bestyrelsen for Den sjællandske Bondestands Sparekasse 1908-09, formand for Toksværd Andelsmejeri 1890-1900, bestyrelsesformand for Næstved Tidende.

Han var gift med Sofie Margrethe f. Jensen, f. 30. januar i Nørre Tvede.

Kilder 
 Kraks Blå Bog 1910 og 1929

Tidligere folketingsmedlemmer fra Venstre
Kommunalbestyrelsesmedlemmer fra Venstre
Folketingsmedlemmer i 1890'erne
Folketingsmedlemmer i 1900'erne
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Landmænd fra Danmark
Personer i Kraks Blå Bog (afdøde)
Landstingsmedlemmer fra Venstre
Carl Adolph Raben

Carl Adolph Raben (27. oktober 1744 – 7. november 1784) var gehejmeråd og amtmand, bror til Caroline Agnese, Siegfried Victor og Otto Ludvig Raben.

Raben var søn af gehejmeråd Christian Frederik Raben, var født 27. oktober 1744, blev 1760 kammerjunker, 1765 auskultant i Rentekammeret, 1766 kammerjunker hos dronning Caroline Mathilde, 1768 kammerherre, 1774 hofmarskal hos Arveprins Frederik, 1775 Ridder af Dannebrog, 1779 gehejmeråd, 1780 amtmand over Antvorskov og Korsør Amter, 1781 over Sorø og Ringsted Amter samt overhofmester ved Sorø Akademi, tog på grund af svagelighed sin afsked 1784 og døde 7. november samme år. Raben havde 1775 tilkøbt sig Næsbyholm og Bavelse godser.

Gift 28. september 1776 med Dorothea Magdalene von Buchwald (f. 1. Juni 1757 d. 3. Nov. 1799), datter af kammerherre, landråd Caspar von Buchwald til Pronstorff.

Carl Adolph
Godsejere fra Danmark
Amtmænd fra Danmark
Danskere i 1700-tallet
Hofmarskaller fra Danmark
Riddere af Dannebrog (1671-1808)
Hofmestre fra Danmark
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Rektorer fra Sorø Akademi
Antvorskov Amt

Antvorskov Amt blev oprettet 1662 og ophørte 1793.

Amtmænd 
 1662 – 1693: Hugo Lützow
 1723 – 1727: Simon Henrik von Donop
 1741 – ?: Villum Berregaard
 ?: Frederik Løvenørn
 1780 – 1781: Carl Adolph Raben
 1785 – 1798: Vilhelm Mathias Scheel

Eksterne henvisninger 
 Nicolai Jonge: Danmarksbeskrivelse, 1777

Danmarks amter (1662-1793)
Korsør Amt

Korsør Amt blev oprettet 1662 og ophørte 1793.

Amtmænd 
 1723 – 1727: Simon Henrik von Donop
 1741 – ?: Villum Berregaard
 ?: Frederik Løvenørn
 1780 – 1781: Carl Adolph Raben
 1785 – 1798: Vilhelm Mathias Scheel

Eksterne henvisninger 
 Nicolai Jonge: Danmarksbeskrivelse, 1777

Danmarks amter (1662-1793)
Christian Frederik Raben

Christian Frederik Raben (født 10. september 1693 i København, død 26. februar 1773 på Aalholm) var gehejmeråd og amtmand.

Karriere 
Han var søn af gehejmeråd Johan Otto Raben, fødtes 10. september 1693 i København, udnævntes 1711 til kammerjunker hos kronprinsen, men fik samme år tilladelse til at gå på rejser til fremmede universiteter for at udvide sine studier. 1724 blev han hofmester hos kronprinsessen og 1728 hvid ridder. I årene 1731-37 var han overhofmester hos dronning Sophie Magdalene og blev 1733 gehejmeråd og tilforordnet i Højesteret. 1737 udnævntes han til stiftamtmand over Lolland-Falsters Stift og amtmand over Ålholm, Halsted Klosters og Maribo Amter. 1747 blev han gehejmekonferensråd, men indtrådte ikke i Konseillet, og blev året efter Elefantridder. Han fik ved hjælp af ansøgning fra sin moder overdraget privilegiet på drive Det Kongelige Assistenshus i perioden 1731 – 1738. I årene 1738-69 var han provisor for Vallø Stift, 1763 tog han sin afsked fra statstjenesten. Efter moderen arvede han herregårdene Kjærstrup, på hvilken han opførte en ny hovedbygning, og Bremersvold.

Videnskabeligt kyndig 
Raben var en kundskabsrig og videnskabelig interesseret mand. Han var æresmedlem af Videnskabernes Selskab og præses for Collegium medicum og udgav i det svenske Videnskabernes Akademis afhandlinger for årene 1749-50 to mindre arbejder: Beskrifning om löfmasken på vildapel, bok och törne samt beskrivelse af to mærkværdige skydrag, iagttagne ved Nysted på Lolland. Raben døde 26. februar 1773 på Aalholm.

Ægteskab og børn 
Han ægtede 1. december 1722 Berte Scheel von Plessen (12. september 1707 – 5. juli 1786), Dame de l'union parfaite, datter af gehejmeråd Christian Ludvig von Plessen, med hvem han fik tretten børn:

 Christian greve Raben til Christiansholm (1725-1750)
 Margrethe Raben (1726-1794)
 Sophie Magdalene Raben (10. juni 1727 - 21. juli 1727)
 Otto Ludvig greve Raben til grevskabet Christiansholm (1729-1791)
 Charlotte Emerentze Raben (1731-1798)
 Sophie Hedevig Raben (1732-1802)
 Frederikke Lousie Raben (1734-1797)
 Amalie Christiane Raben (1736-1803)
 Caroline Agnese Raben (1738-1810)
 Sigfred Victor Raben-Levetzau til stamhuset Restrup (1741-1819)
 Eleonore Agnes Raben (1743-1808)
 Carl Adolph Raben til Næsbyholm og Bavelse (1744-1784)
 Frederik Sophus Raben til Beldringe og Lekkende (1745-1820)

Litteratur 
 Svend Kaaber, Boy Overgaard Nielsen & Thorkild Munk, Geheimeraad C. F. Rabens danske insektindsamlinger : en registrant over en samling akvareller og noter fra Aalholm om sommerfugle og andre insekter og dyr (1740-1752), Det Kongelige Bibliotek, i kommission hos Psyche, 2008. .

Eksterne henvisninger 

Medlemmer af Videnskabernes Selskab
Godsejere fra Danmark
Christian Frederik
Personer fra København
Amtmænd fra Danmark
Danskere i 1700-tallet
Hofmestre fra Danmark
Riddere af Dannebrog (1671-1808)
Personer i Dansk Biografisk Leksikon
Højesteretsdommere fra Danmark
Gehejmekonferensråder fra Danmark
Berte Scheel von Plessen

Berte (også Birte) Scheel von Plessen, gift Raben (1707 på Fussingø (døbt 12. september) – 5. juli 1786 på Aalholm) var en dansk adelsdame.

Hun var datter af gehejmeråd Christian Ludvig von Plessen og Charlotte Amalie Skeel og blev 31. marts 1750 dame de l'union parfaite. 1. december 1722 ægtede hun gehejmeråd Christian Frederik Raben.

Danmarks Adels Aarbog oplyser, at hun ejede Fussingø. Hun ses dog ikke i ejerlisten. Hun omtales som "En klog, men noget vel myndig dame".

Hun er begravet i Nysted Kirke.

Kilder 
 Danmarks Adels Aarbog 1934.

Berte
Modtagere af l'union parfaite
Danskere i 1700-tallet
Godsejere fra Danmark
Johan Henrik Scheffel

Johan Henrik Scheffel (født 9. april 1690 i Wismar, død 21. december 1781 i Västerås) var en i Sverige virkende kunstner. Han er mest kendt for sine portrætter, af blandt andre Carl von Linné, Christopher Polhem og Hedvig Charlotta Nordenflycht. Johan Hörner gik i lære hos Johan Henrik Scheffel.

Scheffel kom 1723 til Stokholm, blev elev af David von Krafft. I 1735 blev han medlem af Ritare-Akademiet, 1763 direktør. Som portrætmaler var han overordentlig søgt. Penselføringen var ypperlig skolet, farven fin, modeleringen sikker, mens det efter sigende skorter noget med karakteristikken. Han er repræsenteret i mange svenske samlinger, i Gripsholm af blandt andre Malcolm Sinclair og Göran Nordberg. Han udførte også miniaturer. Datteren Margarethe blev specialist på dette område (arbejder i Nationalmuseum).

Kilder 

 

Malere fra Sverige
Svenskere i 1600-tallet
Personer i frihedstiden
Salmonsens
Personer i den gustavianske periode
Portrætmalere